[{"text_idx": "#000004", "text": "Cyfres sydd wedi ei gosod mewn byd sy\u2019n wahanol iawn ond eto\u2019n hynod o debyg. Mae Jen, rhan sy\u2019n cael ei chwarae gan Ma\u0301ire\u0301ad Tyers, yn wynebu sefyllfa anodd; mae pawb o\u2019i chwmpas yn datblygu pwerau goruwchnaturiol. Pawb ar waha\u0302n iddi hi.\nEr bod y gyfres yn un sydd wedi\u2019i selio ar bwerau sydd ddim yn bodoli i ni, hawdd iawn yw uniaethu gyda Jen a\u2019i theimladau cymysg. Mae pob un ohonom wedi teimlo fel asyn mewn cae o ferlod o leiaf un tro, yn teimlo\u2019r genfigen, siom ac yn ddigalon. Ond, mae\u2019n bwysig i gofio ein bod ni yn wahanol ac mae hynny\u2019n rhywbeth arbennig iawn. Nid asyn mewn cae o ferlod wyt ti wedi\u2019r cwbl, ond iwnicorn!"}, {"text_idx": "#000005", "text": "Oce\u0302, dydi hon ddim yn gyfres, ond mae\u2019r ffilm yma yn un da i lenwi prynhawn diog.\nMae ein sianel deledu genedlaethol yn rhywbeth rydym yn ei gymryd yn ganiataol. Efallai na fyddwch chi\u2019n cofio amser heb S4C! Fydd rhai yn cofio gwylio Slot Meithrin ac eraill yn fabis Cyw, ond mae S4C wedi bod yno erioed i ni. Prin ein bod wedi sylwi ar y frwydr i gyrraedd y sefyllfa yma.\nCawn gwrdd a\u0302 chymeriad Gwynfor Evans, wedi ei chwarae gan Rhodri Evan, a Ceri Samuel, wedi ei chwarae gan Lily Beau, sy\u2019n ein tywys ar daith ar hyd ein hanes ac yn rhoi darlun cyfan o\u2019r aberth a thrybeini. Rhaid canmol am yr olygfa dwyn papur toiled, ond does dim spoilers yma!"}, {"text_idx": "#000006", "text": "Er i\u2019r gyfres ddod allan sbel yn o\u0302l, mae\u2019r gyfres yma yn werth ei gwylio os nad ydach chi wedi mynd ati i wneud yn barod! Dyma gyfres sydd wedi cael argraff arbennig nid yn unig yma yng Nghymru. Mae stori Carbo yn cael ei mwynhau ledled y byd wrth iddi gael ei harddangos ar wasanaeth ar alw Netflix.\nCewch fwynhau\u2019r gyfres yng nghwmni Carbo, bachgen sydd a\u0302 bysedd blewog gyda thrwbwl yn ddilyn bob gam. Ymysg y cymeriadau lliwgar eraill mae Mici, Gronw, Antonia a Les, sydd yn siw\u0302r o\u2019ch diddanu trwy\u2019r gyfres gyfan. A phwy a w\u0302yr, efallai cawn ail gyfres yn fuan, felly mae\u2019n hen bryd i chi ddal i fyny ar y gyfres gyntaf!"}]